stanford-oval/wikipedia huggingface dataset:
Turn Around (שיר של קונור מיינרד)
וידאו קליפ

הווידאו קליפ של השיר, שצולם בלוס אנג'לס ובוים על ידי קולין טילי, הועלה לערוץ היוטיוב של קונור מיינרד ב-10 בספטמבר 2012. נכון לאוגוסט 2022, הווידאו קליפ נצפעה למעלה מ-58 מיליון פעמים.
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 43 |  |
|  אירלנד | מצעד הסינגלים האירי | 14 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 10 |  |
|  ארצות הברית | מצעד שירי הדאנס קלאב | 7 |  |
|  ארצות הברית | מצעד 40 שירי המיינסטרים | 32 |  |
|  גרמניה | GfK – טופ 100 | 76 |  |
|  דנמרק | היטליסטן | 33 |  |
|  הולנד | מצעד 40 הסינגלים ההולנדיים | 15 |  |
|  הולנד | מצעד 100 הסינגלים ההולנדים | 20 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 8 |  |
|  ולוניה | אולטראטופ 40 | 18 |  |
|  יפן | יפן הוט 100 | 17 |  |
|  ניו זילנד | המצעד הניו זילנדי הרשמי | 28 |  |
|  סלובקיה | ČNS IFPI | 23 |  |
|  ספרד | PROMUSICAE | 18 |  |
|  סקוטלנד | מצעד הסינגלים הסקוטי | 9 |  |
|  פלנדריה | אולטראטופ 50 | 26 |  |
|  צרפת | SNEP | 52 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  הולנד | מצעד 40 הסינגלים ההולנדיים | 95 |  |
|  הממלכה המאוחדת | מצעד הסינגלים הבריטי | 99 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  הולנד | מצעד 40 הסינגלים ההולנדיים | 147 |  |
|  הונגריה | Rádiós Top 40 | 23 |  |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| הממלכה המאוחדת | 11 באוקטובר 2012 | הורדה דיגיטלית | פרלופון |
| ארצות הברית | 30 באוקטובר 2012 | 40 שירי הרדיו המובילים | קפיטול רקורדס |
הערות שוליים

↑  Turn Around (feat. Ne-Yo), 2012-07-09, ארכיון מ-2022-08-27, נבדק ב-2022-08-27
↑   Turn Around, בביצוע Conor Maynard - Turn Around ft. Ne-Yo, סרטון  באתר יוטיוב
↑  "Top 40/M Future Releases | Mainstream Hit Songs Being Released and Their Release Dates". ארכיון מ-2014-07-30. נבדק ב-2022-08-27.
| --- | --- |
בקרת זהויות :  MusicBrainz work: 7321affa-7c3f-406a-a50d-20ca4a16fb54
אהוואז

| --- | --- |

אתרים מרכזיים בעיר
 מדינה:  איראן איראן
 פרובינציה:  ח'וזסתאן
 ראש העיר:  סעיד מומבאיני
 שטח:  528 קמ"ר
 גובה:  17 מטרים
 אוכלוסייה:  ‏
  ‑ בעיר:  1,184,788 (2016)
 קואורדינטות:  31°19′39″N 48°41′38″E﻿ / ﻿31.3275°N 48.693889°E﻿ / 31.3275; 48.693889
 אזור זמן:  UTC +3:30
 https://ahvaz.ir
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןאהוואז(למפת איראן רגילה) טהראן משהד כרג' אספהאן תבריז שיראז קום רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןאהוואז  he tabBackground:;tabBorder:#aaa;defaultTab:0;
אהוואז (בפרסית: ‏اهوازקובץ:Ahvaz.ogg‏Ⓘ‏) היא עיר בדרום-מערב איראן. העיר משמשת כבירת פרובינציית ח'וזסתאן ושוכנת במרכזה על גדות הנהר כארון כ-320 ק"מ דרום-מערבית לעיר אספהאן וכ-120 ק"מ צפון-מזרחית לעיר העיראקית בצרה. על פי מפקד האוכלוסין האחרון של איראן משנת 2016, התגוררו בעיר כ-1.18 מיליון בני אדם, רובם מוסלמים שיעים ומיעוטם מוסלמים סונים. זוהי העיר הגדולה ביותר בפרובינציה והשמינית באיראן. העיר מורכבת משני רבעים: החלק החדש שבו המרכז התעשייתי והחלק העתיק שבו אזורי המגורים. אהוואז היא העיר בעלת זיהום האוויר הגבוה ביותר בעולם לפי סקר ארגון הבריאות העולמי משנת 2011.
אקלים

האקלים בעיר הוא מדברי, הקיץ ארוך וחם מאוד. החורף קצר. העיר היא אחת החמות ביותר בעולם. הטמפרטורה בקיץ היא כ-45 מעלות צלזיוס, לעיתים מעל 50 מעלות צלזיוס והעיר סובלת מסופות חול ואבק. הטמפרטורה המינימלית בחורף אינה יורדת מתחת ל-5 מעלות צלזיוס.
היסטוריה

פרק זה לוקה בחסר. אנא תרמו לוויקיפדיה ו.
העיר נוסדה בתחילת תקופתה של האימפריה הסאסאנית, בידי ארדשיר או בידי נכדו הורמיזד הראשון. בעיר נבנו סכרים ומערכת השקיה. בעיר היו שני רבעים - אחד שבו גרה אצולת העיר והאחר ששימש את הסוחרים. עם פלישת הערבים בשנת 640 נהרס רובע האצולה, אך רובע הסוחרים לא נפגע.
בתקופת בית אומיה ובית עבאס פרחה העיר כמרכז לגידול קנה סוכר וכביתם של מלומדים נודעים. בסמוך שכנה האקדמיה של גונדישאפור. המשורר הנודע אבו נואס הוא יליד העיר.
העיר נהרסה עקב פלישת המונגולים במאה ה-13 ובמאה ה-14 והצטמצמה לכפר. מערכות ההשקיה לא תוחזקו ונהרסו בהדרגה.
בשנת 2005 סבלה העיר מסדרה של התפוצצויות. ארגון "ההתנגדות הלאומית של אהוואז" נטל אחריות לפיגועים, אך הממשלה ייחסה אותם להתפתחויות בעיראק הסמוכה ולמימון זר.
ב-22 בספטמבר 2018 נערך בעיר פיגוע ירי בעת מצעד צבאי לציון 38 שנים לתחילת מלחמת איראן–עיראק. בפיגוע נהרגו 29 אנשים. ארגון "המדינה האיסלאמית" וארגון "ההתנגדות הלאומית של אהוואז" נטלו אחריות לפיגוע, אך דובר צבא איראן ייחס אותו לארצות הברית ול"מוסד".
תחבורה

שדה תעופה בין-לאומי (IATA: AWZ, ICAO: OIAW)
רכבת: טהראן - ח'וראמשהר
כביש מהיר מספר 39 אהוואז - אבאדאן (145 קילומטר)
כביש מהיר מספר 37 אהוואז - אנדימשכ (152 קילומטר)
כביש מספר 5 אהוואז - בנדר אימאם חומייני (175 קילומטר)
הערות שוליים

↑  Bryan Walsh, "The 10 Most Air-Polluted Cities in the World", TIME, Sept. 27, 2011.
↑  "Where is the world's hottest city?
", The Guardian, 22 Jul 2015.
↑  רויטרס, צבא איראן מאשים את ישראל בפיגוע: "התוקפים קשורים למוסד", באתר ynet, 22 בספטמבר 2018
| --- | --- |
בקרת זהויות :  NLI: 987007552761105171  GND: 4324220-0  MusicBrainz: 86b50475-4aa0-4c53-88ae-c3eab9bc2aae 
ערך זה הוא קצרמרבנושא יישובים באיראן. אתם מוזמנים לתרום לוויקיפדיה ו.
אורסנמיקלה

| --- | --- |

 מידע כללי
 סוג:  כנסייה, שוק מקורה 
 על שם:  מיכאל 
 כתובת:  Via Orsanmichele, 50126 Firenze 
 מיקום:  פירנצה 
 מדינה:  איטליה 
 הקמה ובנייה
 תקופת הבנייה:  ?–1337
 תאריך פתיחה רשמי:  1337 
 אדריכל:  Simone Talenti, Benci di Cione Dami, Neri di Fioravante 
 סגנון אדריכלי:  אדריכלות גותית 
 קואורדינטות:  43°46′15″N 11°15′18″E﻿ / ﻿43.77071°N 11.25505°E﻿ / 43.77071; 11.25505
 אתר רשמי
 he
 
אורסנמיקלה (באיטלקית: Chiesa di Orsanmichele) היא כנסייה ומוזיאון, בפירנצה.
אורסנמיקלה - גן מיכאל הקדוש, במקור שימש כגן מטבח של כנסיית מיכאל הקדוש שכבר לא קיימת יותר ואשר נבנתה בשנת 1337 סמוך לשוק התבואה.
בין השנים 1380 – 1404 המקום הוסב לכנסייה בתור קפלת גילדות המלאכה והמסחר של פירנצה.
בקומת הקרקע קשתות מן המאה ה-13 אשר יצרו במקור לוג'יה אשר שימשה את שוק התבואה.
הקומה השנייה נועדה לשמש כמשרדים, והקומה השלישית לאחסון תבואה לעת מצור או בצורת. בכנסייה נשמר איקונין משנת 1335 מאת ברנרדו דאדי.
בשלהי המאה ה-14 הוטל על הגילדות להכין פסלים של קדושי פטרונותיהם ולקשט את חזיתות הכנסייה.
הפסלים בגומחות הם העתקים של המקור.
פסלים בגומחות מעטפת המבנה

ארבעה עשר הפסלים בגומחות המעטפת החיצונית מוקמו בין השנים 1339 – 1430, שלוש הגילדות העשירות הקימו פסלים מברונזה שבעת הקמתם עלות הקמתם הייתה פי עשרה יותר יקרה מפסלי האבן.
היום הפסלים המקוריים בגומחות הועברו למוזיאונים, רובם במוזיאון המצוי בקומה השלישית של המבנה, פסל גאורגיוס הקדוש מאת דונטלו הועבר למוזיאון הלאומי ברג'לו.
פסל הברונזה לואיס הקדוש מטולוז מאת דונטלו לא מוקם בגומחה אותה הוא עיצב עקב מכירתה מהגואלפים לטריבונל הסוחרים ובמקומו הוצב פסל ישו ותומא הקדוש של אנדריאה דל ורוקיו. פסלו של דונטלו נלקח במקום לבזיליקת סנטה קרוצ'ה.
| תמונה | שם יצירה | יוצר | שנה |
| --- | --- | --- | --- |
|  | מתי | לורנצו גיברטי | 1419–1423 |
|  | סטפנוס הקדוש | לורנצו גיברטי | 1427–1428 |
|  | אליגיוס הקדוש | נני די בנקו | 1417–1421 |
|  | סן מרקו | דונטלו | 1411–1413 |
|  | יעקב בן זבדי | ניקולו די פיירו למברטי (?) | 1410–1422 |
|  | המדונה של הורד | פיירו די ג'ובאני טדסקו | 1399 |
|  | יוחנן כותב הבשורה | באצ'ו דה מונטלופו | 1515 |
|  | יוחנן המטביל | לורנצו גיברטי | 1412–1416 |
|  | ישו ותומאס הקדוש | אנדריאה דל ורוקיו | 1467–1483 |
|  | לוקאס | ג'אמבולוניה | 1597–1602 |
|  | פטרוס | פיליפו ברונלסקי ודונטלו | 1408–1413 |
|  | פיליפוס הקדוש | נני די בנקו | 1410–1412 |
|  | ארבעה מרטירים מוכתרים | נני די בנקו | 1409–1417 |
|  | סן ג'ורג'ו | דונטלו | 1415–1417 |

בין הפסלים מצויים תבליטים בצורת ריבועים עם דמויות נביאים(?) אוחזים בסופרסקריפטים:
ראו גם

יוחנן המטביל (פסל)
ישו ותומא הקדוש
סן מרקו (דונטלו)
סן ג'ורג'ו (דונטלו)
אודישן עיוור

אודישן עיוור הוא אודישן שבה זהות המבצע מוסתרת מהשופטים, כדי למנוע הטיה בקרב השופטים. האודישן מתקיים, בדרך כלל, מאחורי מסך, כך שהשופטים לא יוכלו לראות את המבצע. אודישנים עיוורים נחשבים כחלק מהסטנדרט לחיפוש מוזיקאים בתזמורות סימפוניות.
היסטוריה

בשנות ה-70 של המאה ה-20, בסיסט הג'אז והפסיכולוג הקליני האמריקאי ארט דייוויס הגיש תביעה שלא התקבלה נגד הפילהרמונית של ניו יורק בגין גזענות. יש הטוענים כי אף על פי שהתביעה שלו לא התקבלה על ידי בית המשפט האמריקאי, היא סללה את הדרך למערכת הנוכחית של אודישינים עיוורים בתזמורות סימפוניות.
ב-1980 נבחרה נגנית הטרומבון האמריקאית אבי קונאנט (אנ'), לנגנית הטרומבון הראשית של הפילהרמונית של מינכן לאחר שעברה אודישן עיוור, אך מאוחר יותר הופלתה מגדרית על ידי המנצח הרומני סרג'יו צ'ליבידאקה. בהוראתו של צ'ליבידאקה, קונאנט נאלצה לקבל את תפקיד נגנית המשנה של התזמורת, ולקבל פחות מעמיתיה הגברים. לאחר מאבק משפטי של כ-12 שנה, פסק בית המשפט לטובתה של קונאנט. ערעור על ההחלטה נכשל, וקונאנט קיבלה שכר כמו עמיתיה הגברים.
על פי מחקר מ-2001 של הכלכלניות האמריקאיות, ססיליה רוז וקלודיה גולדין, ביצוע אודישנים עיוורים לתזמורות סימפוניות אמריקאיות הגדילה את ההסתברות שאישה תהיה בתזמורת ב-50 אחוזים. לפי מחקר זה, מתוך תזמורות נבחרות, כ-10% מחברי התזמורות ב-1970 היו נשים, לעומת כ-35% מחברי התזמורות באמצע שנות ה-90 של המאה ה-20. רוז וגולדין טוענות כי העלייה בהופעתן של נשים בתזמורת הגיעה בשל ביצועם של האודישינים העיוורים, אם כי הן מודות שלחישוב שלהן היו טעויות תקן גדולות.
ב-2010, תוכנית הכישרונות התחרותית, The Voice of Holland (אנ'), הציגה את השימוש באודישנים עיוורים לתוכניות כישרונות משודרות. לאחר מכן, הפורמט זכה לעשרות גרסאות בין-לאומיות.
ראו גם

סמיות כפולה
העדפה מתקנת
הערות שוליים

↑  Stewart, Jocelyn Y. (5 באוגוסט 2007). "Art Davis, renowned bassist, dies at 73". Los Angeles Times obituary. Seattle Times. אורכב מ-המקור ב-2011-09-21. נבדק ב-2012-12-28. {{cite web}}:  (עזרה)
↑  Osborne, William. "Blind Auditions and Moral Myopia". osborne-conant.org. ארכיון מ-2013-02-10. נבדק ב-2012-12-28.
↑  "Abbie Conant in the Munich Philharmonic". ארכיון מ-2013-04-06. נבדק ב-2023-03-20.
↑  "A Trombonist Got a Job with the Munich Philharmonic. Then She Fought Them in Court for 13 Years. | WQXR Editorial". ארכיון מ-2022-11-29. נבדק ב-2023-03-20.
↑  Golden, Claudia (4 בספטמבר 2000). "Orchestrating Impartiality: The Impact of "Blind" Auditions on Female Musicians". American Economic Review. 90 (4): 715–741. doi:10.1257/aer.90.4.715. ארכיון מ-2019-02-20. נבדק ב-2019-02-20. {{cite journal}}:  (עזרה)
Starsailor

Starsailor הוא אלבומו השישי של הזמר טים באקלי, אשר יצא ב-1970.
האלבום מציין את המעבר של הזמר מפולק רוק לשילוב של ג'אז עם סגנונות אוונגרדיים, ונחשב לאלבום לא קליט. האלבום מכיל את שירו המוכר ביותר של באקלי "Song to the Siren". אמנים רבים ביצעו גרסאות כיסוי לשיר זה, כשהמוכרת ביותר היא מ-"This Mortal Coil", פרויקט מוזיקלי שיצא כאלבום בשנת 1984, ובו ביצעו חברי להקת קוקטו טווינס את השיר.
החידוש של "Song to the Siren" חידש עניין בטים באקלי בשנות ה-80.
רשימת שירים

Come Here Woman – 4:09
I Woke Up – 4:02
Monterey – 4:30
Moulin Rouge – 1:57
Song to the Siren – 3:20
Jungle Fire – 4:42
Starsailor – 4:36
The Healing Festival – 3:16
Down by the Borderline – 5:22
משתתפים

טים באקלי – גיטרה, שירה
לי אנדרווד – גיטרה ראשית, מקלדת
ג'ון באלקין – באס
באנק גרדנר – קרן
מאורי בייקר – הקשה
אהימה (מחוז)

מחוז אהימה (ביפנית: Ehime-ken 愛媛県) הוא מחוז באי שיקוקו, יפן. בירת המחוז היא העיר מצויאמה.
היסטוריה

לפני רסטורציית מייג'י ב-1868 נקרא האזור בו שוכן מחוז אהימה האן אייו, ובשל מיקומו הגאוגרפי, היו חופי המחוז מרכז דיג ומסחר ימי, ולעיתים אף היוו קו הגנה, למשל בעת הפלישות המונגוליות ליפן.
לאחר קרב סקיגהארה העניק השוגון טוקוגאווה איאיאסו את האזור לבעלי בריתו, וקטו יושיאקי בנה את טירת מצויאמה, שהיוותה את הבסיס להתפתחות בירת המחוז מצויאמה.
גאוגרפיה

מחוז אהימה שוכן בקצה הצפון-מערבי של האי קיושו, והוא גובל במחוזות קאגווה וטוקושימה במזרח, קוצ'י בדרום, ובים הפנימי סטו בצפון. 7% משטח המחוז מוקדש עבור פארקים לאומיים.
גאוגרפיה > ערים

במחוז אהימה 11 ערים:
כלכלה

אזור החוף של המחוז, במיוחד סביב הערים סאיג'ו ואימברי, נמצאים מרכזי תעשייה, ובעיקר תעשיית בניית אוניות.
ראו גם

תקרית הצוללת גרינוויל
TAAG נתיבי אוויר אנגולים

TAAG נתיבי אוויר אנגולים (בפורטוגזית: TAAG Linhas Aéreas de Angola) היא חברת הדגל של אנגולה בתחום התעופה. מרכז החברה ממוקם בבירה לואנדה. החברה מפעילה צי מטוסי בואינג בטיסות פנימיות בתוך אנגולה וכן טיסות ליעדים באפריקה, ברזיל, קובה ופורטוגל. חברת התעופה הוקמה במקור על ידי הממשלה ב-1938, וקיבלה את שמה הנוכחי ב-1973. החברה קיבלה מעמד של חברת דגל ב-1975, וכיום היא חברה ביאט"א.
ל-TAAG שותפות קוד עם אייר פראנס, בריטיש איירווייז, קניה איירווייז, KLM, לופטהנזה, רויאל אייר מרוק, בראסלס איירליינס, וסאות' אפריקן איירווייז.
היסטוריה

בשנת 1937 נשיא פורטוגל, אושקר קרמונה הורה להקים חברת תעופה באנגולה. בספטמבר 1938הוקמה החברה תחת הכינוי DTA כחטיבה של מינהל הרכבות, הנמלים והתחבורה האווירית באנגולה הפורטוגזית. החברה הייתה בבעלות ובניהול הממשלה, שאישרה רכישת כחמישה מטוסים, ששניים מתוכם לא נמסרו בפועל לאור פרוץ מלחמת העולם השנייה. הטיסות הראשונות החלו ב-17 ביולי 1940, תוך שימוש במטוסים דו-כנפיים. המסלולים הראשונים היו בין לואנדה לבין פואנט נואר ולוביטו. הטיסות הופסקו לסירוגין במהלך מלחמת העולם עקב מחסור בחלקי חילוף, אך עד סוף המלחמה חברת התעופה חידשה את פעילותה. שני מטוסים שנרכשו מקונגו הבלגית ב-1944 אפשרו ל-DTA לחדש את שירותיה. במרץ 1946 החלו טיסות לקינשאסה. חברת התעופה הצטרפה לארגון חברות התעופה הבינלאומי בשנת 1951. בשנה זו החלו טיסות גם מפוטו, אך יעד זה נזנח בשנים שלאחר מכן מחוסר כדאיות כלכלית. DTA גם הפעילה קו לליווינגסטון בשנים 1951–1952. ב-1956 הושק קו של כ-1,100 קילומטרים לסאו טומה.
עד אפריל 1960 הצי הורכב מארבעה מטוסי ביץ' 18, שבעה מטוסי DC-3 ושלושה מטוסי DH.89. שנה לאחר מכן, DTA הפכה לחברת התעופה האפריקאית השלישית שהזמינה מטוסי פוקר F27 ששולבו בצי בשנת 1962. באותה התקופה החל קו גם לוינדהוק.
בשנת 1973 החברה עברה רפורמה מבנית, פורקה והוקמה מחדש תחת שמה הנוכחי. החברה הייתה תחת שליטת ממשלת אנגולה (51%), טאפ אייר פורטוגל (29%) ובאופן פרטי (20%). ב-1974 הוזמנו ארבעה מטוסי בואינג 737-200. בעקבות עליית הקומוניסטים לשלטון ועצמאות המדינה, TAAG הפכה לחברת הדגל הלאומית. בשנת 1976 הוטל אמברגו אמריקאי של כמספר חודשים בעקבות מלחמת האזרחים במדינה.
עד מרץ 1980 היה ל-TAAG צי של Fשלושה מטוסי בואינג 707-320C, שלושה מטוסי בואינג 737-200C, שישה פוקר F27 וארבעה מטוסי יאק-40. היעדים באותה התקופה כללו את ברזוויל, סאו טומה, לאגוס, מפוטו, ליסבון, מוסקבה, פריז ורומא. ב-8 ביוני, מטוס יאק-40 התרסק את כל 19 הנוסעים שהיו על הסיפון נהרגו. ב-16 במאי 1981,ארבעה נוסעים נוספים נהרגו בתאונה. בשנים שלאחר מכן התרחשו תאונות קטלניות נוספות. בנוסף על כך, החברה נכנסה לקשיים כלכליים בשנת 1984.
בשנת 1990 לחברה היו כ-18 יעדים בתוך אנגולה, וכן טיסות בינלאומיות לנמל התעופה ברלין שנפלד, ברזוויל, הוואנה, קינשאסה, ליסבון, לוסקה, מפוטו, מוסקבה, פריז, ריו דה ז'ניירו, רומא, סאל וסאו טומה. ב-1997 TAAG רכשה בואינג 747-300 קומבי מסינגפור איירליינס.
החל משנת 2007 החברה הוחרמה באופן חלקי או מלא על ידי האיחוד האירופי והממלכה המאוחדת בעקבות בעיות בטיחות. האיסורים וההגבלות הוסרו לחלוטין ב-17 באפריל 2019, ו-TAAG הורשתה להטיס את כל מטוסיה לכל מדינה באיחוד האירופי.
במהלך 2008, TAAG השיקה קו חדש לבייג'ינג.
בסוף ספטמבר 2014, נחתמו הסכמי שיתוף פעולה בין TAAG לבין אמירטס. ההסכמים כללו שיתוף קוד טיסה ותיאום מועדון הנוסע המתמיד. בשנת הפעילות המלאה הראשונה במסגרת ההסכם, ההפסדים השנתיים קטנו באופן משמעותי. החוזה בוטל באופן חד צדדי על ידי אמיריטס ב-2017 בגלל חוסר רווחיות.
כיום TAAG היא בבעלות מלאה של ממשלת אנגולה. TAAG היא בעצמה הבעלים הבלעדי של אנגולה אייר צ'רטר, המפעילה הובלת מטענים באפריקה.
צי

TAAG מפעילה את המטוסים הבאים (נכון לספטמבר 2020):
| כלי טיס | בשירות | הזמנות | נוסעים> ראשונה | נוסעים> עסקים | נוסעים> תיירים | נוסעים> סך הכל | הערות |
| --- | --- | --- | --- | --- | --- | --- | --- |
| בואינג 737-700 | 6 | – | – | 12 | 108 | 120 |  |
| בואינג 737-700QC | 1 | – | אין נתונים | אין נתונים | אין נתונים | אין נתונים |  |
| בואינג 777-200ER | 3 | – | 14 | 51 | 170 | 235 |  |
| בואינג 777-300ER | 5 | – | 12 | 56 | 225 | 293 |  |
| בומברדייה דאש 8–400 | 2 | 4 | – | 10 | 64 | 74 |  |
| סך הכל | 17 | 4 |  |  |  |  |  |
תאונות ותקריות

29 בנובמבר 1982: מטוס אנטונוב 26 טס לשטח הררי והתרסק. כל 15 נוסעי המטוס נספו בתאונה.
14 באפריל 1997: מטוס פוקר F-27-600 שמפעיל שירות מטענים מברזוויל ללואנדה, התרסק במסלול ההמראה. שלושה הרוגים.
28 ביוני 2007: מטוס בואינג 737-200 התרסק בצפון אנגולה. סוכנות הידיעות הפורטוגלית "לוסה" אמרה כי המטוס המריא מבירת אנגולה, לואנדה. המטוס ניסה לנחות במבאנזה קונגו שבמחוז זאיר, שנמצא בצפון אנגולה (בסמוך לגבול עם הרפובליקה הדמוקרטית של קונגו). לפחות חמישה בני אדם נהרגו ו-66 נפצעו. בין ההרוגים בתאונה היה ראש העיר של מבנזה-קונגו וכומר רומאי קתולי בכיר מאיטליה. סוכנות הידיעות פרסמה שהשליטה על המטוס אבדה עם הנחיתה והוא התרסק לתוך בניין. מנהל רשות שדות התעופה באנגולה טען כי הטייס החמיץ את המסלול מסיבה לא ידועה בזמן שניסה נחיתת חירום. ככל הנראה המטוס ניקב שנים מצמיגיו עם הנחיתה, וגרם לכנף אחת לנטות ולגעת במסלול. לאחר מכן יצא המטוס משליטה והתרסק לתוך הבניין.
הערות שוליים

↑  "Angolan airline gives up flights to Dubai | MACAU DAILY TIMES 澳門每日時報". macaudailytimes.com.mo (באנגלית אמריקאית). נבדק ב-2017-07-05.
↑  "Current Airline Members". International Air Transport Association.
↑  "Refundação da TAAG em fase conclusiva (Re-establishment of TAAG in final phase)". O País (in Portuguese). 18 במרץ 2013. נבדק ב-6 באוקטובר 2013. {{cite news}}:  (עזרה)
↑  "TAAG and Heli Malongo removed from EU Air Safety List". ch-aviation. 2019-04-18. נבדק ב-2020-11-23.
↑  Bormans, Yves (2019-04-16). "Aviation: Commission updates the EU Air Safety List to maintain highest level of protection for passengers" (הודעה לעיתונות). Brussels: European Commission. נבדק ב-2020-11-23.
↑  "TAAG Angola Airlines". AFRAA list of Current Members. 17 במרץ 2016. {{cite news}}:  (עזרה)
↑  "Global Airline Guide 2019 (Part One)". Airliner World (October 2019): 4.
↑  "TAAG Angola Receives First Dash 8-400 Aircraft". Simple Flying.
↑  "SonAir formalises delivery of Boeings 737-700". Angola Press News Agency. 21 באוגוסט 2020. אורכב מ-המקור ב-4 בספטמבר 2020. {{cite news}}:  (עזרה)
↑  "Boeing 737-700". TAAG Angola Airlines.
↑  "Boeing 777-200ER". TAAG Angola Airlines.
↑  "Boeing 777-300ER". TAAG Angola Airlines.
1 2  "Second TAAG Dash 8-400 already in Angola". Angola Press News Agency. 11 באוגוסט 2020. אורכב מ-המקור ב-4 בספטמבר 2020. {{cite news}}:  (עזרה)
↑  https://dehavilland.com/en/news/posts/de-havilland-canada-discloses-order-from-taag-angola-airlines
↑  "Airline flight safety: 1982 reviewed – FATAL ACCIDENTS: NON-SCHEDULED PASSENGER FLIGHTS". Flight International: 205. 22 בינואר 1983. נבדק ב-7 ביולי 2011. {{cite journal}}:  (עזרה)
↑  "Airline Safety Review – Fatal accidents: non-passenger flights". Flight International: 38–40. 21–27 בינואר 1998. נבדק ב-27 ביוני 2011. {{cite journal}}:  (עזרה)
↑  Cawaia, Horacio (29 ביוני 2007). "Five killed, 66 hurt in Angolan airline crash-landing". News.com.au. Reuters. אורכב מ-המקור ב-6 ביוני 2009. {{cite news}}:  (עזרה)
↑  Straus, Brian (29 ביוני 2007). "TAAG Angola 737 crashes on landing, five killed". Air Transport World. אורכב מ-המקור ב-29 ביוני 2007. {{cite news}}:  (עזרה)
| --- | --- |
בקרת זהויות :  LCCN: n94900432  VIAF: 158432044   WorldCat (עם VIAF): 158432044 
מטוס החברה בשנת 1965
מטוס בואינג 747-300M של החברה בנמל התעופה שארל דה גול ב-2005
לוקהיד L-1011-500 בנמל התעופה של פארו ב-1995
אורסטיס קרנזיס

אורסטיס-ספירידון קרנזיס (ביוונית: Ορέστης Καρνέζης; נולד ב-11 ביולי 1985) הוא כדורגלן עבר יווני ששיחק בעמדת השוער. ייצג את נבחרת יוון במונדיאל 2014.
קריירת מועדונים

קרנזיס התחיל את הקריירה שלו במחלקת הנוער של OFI כרתים, בשנת 2007 הוא הצטרף לפנאתינאיקוס. עד עונת 2010/2011 הוא רשם מספר הופעות בודדות. בעונת 2011/2012 הוא קיבל את ההזדמנות בהרכב הראשון של המועדון ובסיום העונה זכה בתואר שוער השנה בליגת העל היוונית.
ב-22 ביולי 2013 חתם באודינזה תמורת 750 אלף אירו. העסקה גם כללה סעיף שלפיו אם השחקן יימכר, פנאתינייקוס תקבל עליו 2 מיליון אירו מהעסקה. עם החתימה באודינזה, הוא הושאל לגרנדה עד לסיום העונה. ב-8 בדצמבר 2013 הוא ערך את הופעת הבכורה שלו בגרנדה נגד אלקורקון במסגרת גביע המלך הספרדי. ב-4 בינואר 2014 הוא ערך את הופעת הבכורה שלו בליגה בהפסד 0–3 נגד אלמריה. ב-12 באפריל הוא הצטיין בניצחון המפתיע 0–1 של קבוצתו נגד ברצלונה שעזר לה להישאר בליגה.
בסיום העונה חזר לאודינזה, וב-31 באוגוסט 2014 הוא ערך את הופעת הבכורה שלו באודינזה בניצחון 0–2 נגד אמפולי. ב-31 באוגוסט 2017 הושאל לווטפורד. ב-5 ביולי 2018 חתם בנאפולי לעונה אחת.
ביולי 2020, קרנזיס חתם בליל מליגת העל הצרפתית, במדיה לא רשם דקות משחק ושיחק שלושה משחקים בקבוצת המילואים.
קריירה בינלאומית

הופעותיו הטובות של קרנזיס בפנאתינייקוס, הובילו את מאמן הנבחרת פרננדו סנטוש לזמן אותו לסגל נבחרת יוון. ב-29 בפברואר 2012 הוא ערך את הופעת הבכורה שלו בנבחרת במשחק ידידות נגד בלגיה שנגמר בתיקו 1-1. אף על פי שגילה יכולת טובה, קרנזיס לא זומן לסגל הנבחרת לקראת יורו 2012, אך נכלל בסגל הנבחרת לקראת מונדיאל 2014.
תארים

אליפות יוון: 2009/2010
הגביע היווני: 2010
הגביע האיטלקי: 2019/2020
אליפות צרפת: 2020/2021
הסופר קאפ הצרפתי: 2021
שוער השנה בליגה היוונית: 2011/2012
Don't Wanna Know (שיר של מארון 5)

Don't Wanna Know (בעברית: לא רוצה לדעת) הוא שיר של להקת הפופ רוק האמריקאית מארון 5. הוא כולל שירה נוספת מהראפר האמריקני קנדריק לאמאר. השיר יצא ב-12 באוקטובר 2016, כסינגל הראשי והוא נכלל בגרסת הדלוקס מאלבום האולפן השישי שלהם,
Red Pill Blues. השיר הגיע לעשרת המובילים במצעדי 23 מדינות, כולל מקום 6 בארצות הברית.
רקע ויצירה

השיר כתוב במפתח של G major בחתימת זמן עם מפעם של 100 פעימות לדקה. השיר עוקב אחר התקדמות אקורדים של CMaj7 – D6 – Em7 – Bm/E, והשירה של לוין נעה בין D4 ל-C6.
ביקורות

מייק ווס מהאתר Idolator הצהיר כי "אין שום דבר נפוח או מוגזם במוצר המוגמר. למעשה, זהו מקרה של פחות הוא יותר. [Don't Wanna Know] מרענן את הצליל של Maroon 5 ומעביר את ה-HAM על החזרה (אבן הפינה ללהיט ההוקרה בסביבות 2016) - כל זאת מבטיח ללהקה להיט נפץ בתהליך. הבית של קנדריק מרגיש כמו מחשבה שלאחר מכן, אבל חוץ מזה קשה להקל בזה." האלי קיפר, מהאתר "Vulture" השייך למגזין ניו יורק אמר "זה יהיה על הפסקול לכל פרסומת מכונית, מודעת יעד ופרידה ששיכורה שתפלוש עליה בשלושת החודשים הקרובים" והמשיך ואמר של"Don't Wanna Know" יש צליל לא-מארון 5 באופן מובהק, שמים סחרור, קופצני, קליל קליל על שתייה כדי לשכוח, ורקדו כדי לעמעם את הכאב של לאבד את הקשר האמיתי שהיה לכם אי פעם."
הצלחה מסחרית

"Don't Wanna Know" הופיע לראשונה במקום 56 ב-29 באוקטובר 2016, וקפץ למקום 9 בשבוע השני שלו ב-5 בנובמבר, במצעד בילבורד הוט 100, והפך ללהיט ה-12 של הלהקה שמגיע ל-10 הטובים ביותר (Top 10) שגם שבר את שיאה, במקום 6.
וידאו קליפ

את הקליפ של המילה "Don't Wanna Know" ביים דייוויד דובקין ומשמש רק לגרסה המקורית של השיר. הסרטון צולם באוגוסט 2016, בלוס אנג'לס שבקליפורניה והוקרן בבכורה בתוכנית Today ב-14 באוקטובר 2016. הסרטון הוא פרודיה על משחק המציאות הרבודה פוקימון גו. בסרטון, אדם לוין לבוש כחיידק המתמודד עם שברון לב על באג אחר שגילמה שרה סילברמן, כאשר חברי מארון 5 לבשו גם את התלבושות השונות. אד הלמס, דייוויד לאוטמן, אמנדה סרני, נטלי כהן, שאקיל אוניל ווינס ווהן, משתתפים גם בהופעת אורח.
הופעות

ב-3 בספטמבר 2016, מארון 5 הופיע לראשונה עם "Don't Wanna Know", לראשונה בסיבוב ההופעות העולמי שלהם, "Maroon V Tour" בסן אנטוניו. הלהקה ניגנה את השיר במהלך הופעותיהם החיות כולל במופע של אלן דג'נרס ב-3 בנובמבר 2016 וב"The Voice" בארצות הברית, ב-28 בנובמבר 2016. מארון 5 ביצעו גם את השיר עם לאמאר לקראת טקס הסיום בטקס פרסי המוזיקה האמריקאית 2016 (2016 American Music Awards) ב-20 בנובמבר 2016.
השיר בוצע בשידור חי בוונגו טנגו ב-13 במאי ובעמק BottleRock Napa ב-26 במאי 2017, בהתאמה.
אזכורים

השיר הוצג בסדרה "World of Dance" של NBC, והופיע במשחק הווידאו Just Dance 2017. הוא הוצג באלבום Now That's What I Call Music! 61.